
	KVIETIMAS TEIKTI VIETOS PROJEKTŲ PARAIŠKAS NR. 04


VARĖNOS KRAŠTO VIETOS VEIKLOS GRUPĖ
J.Basanavičiaus g. 9,  LT-65183 Varėna, tel./faks.(8 310) 31407, el. paštas: info@varenosvvg.lt
Už informacijos teikimą atsakingi asmenys: projektų vadovas Povilas Saulevičius, tel. +370 615 47871,

projektų administratorė Rimantė Galinienė, tel. +370 611 46565
projektų koordinatorė Regina Baltikauskienė,  tel. +370 682 37601
projektų finansininkė-buhalterė Aldutė Jankauskienė, tel. +370 614 36980
Kviečia teikti vietos projektų paraiškas pagal:

	Strategijos pavadinimas
	VARĖNOS KRAŠTO KAIMO VIETOVIŲ PLĖTROS STRATEGIJA 2010-2013 METAMS

	Strategijos prioritetas (-ai)
	I PRIORITETAS „Kokybiškos ir tinkamai išvystytos, motyvuojančios gyventi ir dirbti kaime gyvenamosios aplinkos kūrimas“.



	Pagrindiniai Strategijos tikslai
	I PRIORITETO 1.1. tikslas - kurti patrauklią aplinką gyventi ir dirbti kaimo vietovėse.

	Strategijos remiama (-os) priemonė (-ės), veiklos sritis (-ys)
	1.1.1. priemonė „Kaimo atnaujinimas ir plėtra“
Priemonės veiklos sritys, pagal kurias kviečiama teikti paraiškas:

1.1.1.2. Kaimo vietovei svarbių statinių statyba, rekonstravimas, remontas.


	Didžiausia lėšų, skiriamų kvietimui teikti vietos projektus, suma, paramos lyginamoji dalis, išlaidų apmokėjimo būdas
	Kvietimui Nr.04 iš viso skiriama iki 556 091,92  Lt.
I prioritetui skiriama iki  556 091,92 Lt.
Pagal 1.1.1.2. veiklos sritį „Kaimo vietovei svarbių statinių statyba, rekonstravimas, remontas“ skiriama iki 556 091,92 Lt;
Maksimali paramos suma vienam projektui – iki 200 000Lt;

Finansuojama iki 90 proc. visų tinkamų finansuoti vietos projekto išlaidų.
Minimali paramos suma vienam vietos projektui pagal visas veiklos sritis 25 000 Lt.
Išlaidų apmokėjimo būdai:

· išlaidų kompensavimas su avansu;

· išlaidų kompensavimas;
· sąskaitų apmokėjimas.

	Tinkami vietos projektų paraiškų teikėjai
	Vietos projektų paraiškas remiamai strategijai įgyvendinti gali teikti:
Viešieji pelno nesiekiantys juridiniai asmenys, įregistruoti pagal LR asociacijų įstatymą, LR viešųjų įstaigų įstatymą, LR labdaros ir paramos fondų įstatymą (kaimo bendruomenės, nevyriausybinės organizacijos, asociacijos ir kt.), arba savivaldybė. 

	Vietos projektų paraiškų pateikimo būdas ir tvarka
	Vietos projekto paraiška turi būti pildoma lietuvių kalba. Pareiškėjas su vietos projekto paraiška pateikia ir privalomus pateikti dokumentus.
Vietos projektų paraiškos turi būti įteiktos pareiškėjo asmeniškai (vietos projekto paraišką gali įteikti juridinio asmens vadovas arba jo įgaliotas asmuo (tokiu atveju išduodamas įgaliojimas, patvirtintas juridinio asmens vadovo parašu ir antspaudu (jei toks yra). 

Kitais būdais (pvz., atsiųstos registruotu laišku, įteiktos pašto kurjerio, faksu arba elektroniniu paštu) arba kitais adresais pateiktos vietos projektų paraiškos yra nepriimamos.

Vietos projekto paraiška ir jos priedai pateikiami spausdintine (surinkti kompiuteriu ir atspausdinti) versija. Vietos projekto paraiška taip pat pateikiama elektronine forma. Ranka užpildytos vietos projektų paraiškos ir jų priedai nepriimami. 
Vietos projektų paraiškos priimamos iki kvietime teikti vietos projektų paraiškas nurodytos paskutinės vietos projektų paraiškų pateikimo dienos ir valandos.
Visas vietos projektų paraiškas, gautas po kvietime teikti vietos projektų paraiškas nustatytos dienos ir valandos, strategijos vykdytojas privalo atmesti, išskyrus nenugalimos jėgos (force majeure) atvejus.

	Vietos projektų paraiškų rinkimo laikotarpis
	Pagal Strategijos 1.1.1. priemonės 1.1.1.2. veiklos sritį:

Nuo 2013 m. birželio 17 d. 10.00 val. iki 2013 m. birželio 26 d. 15.00 val.



Kvietimo teikti vietos projektų paraiškas dokumentacija skelbiama šiose interneto svetainėse www.nma.lt, www.varenosvvg.lt. Taip pat juos nemokamai galima gauti adresu J. Basanavičiaus g. 9, Varėna.
Vietos projektų paraiškos priimamos:  J.Basanavičiaus g. 9,  LT-65183 Varėna, tel./faks.(8 310) 31407.

